ไฟแนนซ์ทูเดย์
เอกนิติ นิติทัณฑ์ประภาศ ผู้อำนวยการ สำนักงานคณะกรรมการนโยบายรัฐวิสาหกิจ (สคร.) นอกจากเร่งงานตามนโยบายรัฐบาลเพื่อกระตุ้นเศรษฐกิจแล้ว ยังให้ความสำคัญกับการพัฒนาองค์กร โดยเฉพาะการพัฒนาบุคลากรที่เป็นเรื่องที่สำคัญ ซึ่งที่ผ่านมาได้พยายามผลักดันเด็กรุ่นใหม่ไฟแรงมีความสามารถขึ้นมาเป็นทีมโฆษกของ สคร. เพื่อจะได้มีหน้าที่และบทบาทในการตัดสินใจให้ข้อมูลกับสาธารณะ และนักลงทุนได้รับรู้ได้งานต่างๆ ที่ สคร.ทำอยู่จำนวนมาก
3 พ.ย. 2559

เอกนิติ นิติทัณฑ์ประภาศ ผู้อำนวยการ สำนักงานคณะกรรมการนโยบายรัฐวิสาหกิจ (สคร.) นอกจากเร่งงานตามนโยบายรัฐบาลเพื่อกระตุ้นเศรษฐกิจแล้ว ยังให้ความสำคัญกับการพัฒนาองค์กร โดยเฉพาะการพัฒนาบุคลากรที่เป็นเรื่องที่สำคัญ ซึ่งที่ผ่านมาได้พยายามผลักดันเด็กรุ่นใหม่ไฟแรงมีความสามารถขึ้นมาเป็นทีมโฆษกของ สคร. เพื่อจะได้มีหน้าที่และบทบาทในการตัดสินใจให้ข้อมูลกับสาธารณะ และนักลงทุนได้รับรู้ได้งานต่างๆ ที่ สคร.ทำอยู่จำนวนมาก
ด้าน กุลยา ตันติเตมิท ผู้ตรวจราชการกระทรวงการคลัง ถือเป็นอีกหนึ่งข้าราชการรุ่นใหม่ไฟแรงมีความสามารถ หลังจากได้แต่งตั้งผู้ตรวจไม่นาน ก็ได้รับการแต่งตั้งเป็นกรรมการธนาคารกรุงไทย แทน สมชาย พูลสวัสดิ์ อธิบดีกรมสรรพสามิต ที่มีภารกิจมากและต้องการเดินหน้าปฏิรูปภาษีของกรมครั้งใหญ่ โดยเฉพาะการออกกฎหมายสรรพสามิตใหม่ที่อยู่ระหว่างการพิจารณาของสภานิติบัญญัติแห่งชาติ (สนช.)
โครงการบ้านกตัญญูของธนาคารอาคารสงเคราะห์ ทำให้สถาบันครอบครัวกลับมาคึกคัก มีบรรดาลูกจำนวนไม่น้อยเตรียมย้ายชื่อพ่อแม่มาอยู่ด้วย เพื่อจะได้กู้ซื้อบ้านดอกเบี้ยต่ำ